होलाष्टक आज से, सवा महीने तक नहीं हाेंगे मांगलिक कार्य
धमतरी | 5 मार्च से होलाष्टक प्रारंभ होने के बाद मांगलिक कार्य रुक जाएंगे। इसका असर शादियों पर भी पड़ेगा। फाल्गुन शुक्ल पक्ष में होलाष्टक 5 मार्च से लग रहा है, जिसका असर 12 मार्च तक रहेगा। 12 मार्च को शाम 7.15 बजे से होलिका दहन के लिए शुभ मुहू्र्त है। होलिका दहन होते ही होलाष्टक का असर भी समाप्त हो जाएगा।
इसके बाद 19 मार्च से खरमास शुरू होगा जो महीनेभर तक रहेगा। इस कारण आने वाले सवा महीने तक शुभ कार्य नहीं हो सकेंगे। बाजार में अबीर-गुलाल की दुकानें सज गई हैं। होलाष्टक को सूतक काल माना जाता है। मान्यता अनुसार भक्त प्रहलाद के पिता हिरण्यकश्यप अपने पुत्र को मारने के सारे प्रयास में विफल होने के बाद उसे वरदान प्राप्त बहन होलिका के हवाले कर देते हैं।
25 को शुक्रोदय तब तक कोई मुहूर्त नही
पं शंभूनाथ तिवारी ने बताया कि 4 मार्च को शादी का अंतिम मुहूर्त था। इसके बाद शुक्र अस्त हो रहा है। इसका उदय 25 मार्च को होगा। इस बीच शादी के मुहूर्त नहीं हैं, लेकिन शुक्र का उदय होने के बाद अप्रैल में 18, 19, 28, 29, मई में 4, 6, 7, 12, 16, 21, 22, 26, 27, 31 तथा जून में 2, 3, 6, 7, 8, 17, 18, 19, 27, 28, 30 तारीख को शादी के लिए शुभ मुहूर्त हैं।
hin_Deva hin_Deva hin_Deva hin_Deva hin_Deva